La creació de l'Institut de Seguretat Pública per la Llei 10/2007, de 30 de juliol, com a únic centre de formació i recerca per a l'adquisició de qualificacions i competències professionals en l'àmbit de la seguretat, va suposar la unificació dels serveis de l'Escola de Policia de Catalunya i de l'Escola de Bombers i Seguretat Civil de Catalunya.
Així mateix, l'àmbit d'actuació de l'Institut s'estén a la formació de les persones membres dels serveis de seguretat públics o privats, de prevenció i extinció d'incendis i de salvaments, d'emergències, de protecció civil i de vigilància, control i protecció ambientals.
Els preus públics que actualment aplica l'Institut de Seguretat Pública de Catalunya són els que estableix l'Ordre INT/307/2002, de 14 d'agost, per la qual es fixen els preus públics dels cursos de l'Escola de Policia de Catalunya.
Cal actualitzar els preus previstos en l'esmentada disposició i cal fixar els preus del conjunt de les activitats de formació que imparteix l'entitat autònoma.
També és necessari determinar els preus per a la realització dels serveis d'avaluació psicotècnica.
D'acord amb l'article 1.3.2 i següents del Decret legislatiu 3/2008, de 25 de juny, pel qual s'aprova el Text refós de la Llei de taxes i preus públics de la Generalitat de Catalunya;
Vist l'informe del Consell de Direcció de l'Institut de Seguretat Pública de Catalunya segons disposa l'article 9.1.k) de la Llei 10/2007, de 30 de juliol, de creació de l'esmentada entitat autònoma;
Atès tot el que s'ha exposat, a proposta de l'Institut de Seguretat Pública de Catalunya i d'acord amb els informes favorables de la Intervenció Delegada i de l'Assessoria Jurídica del Departament d'Economia i Coneixement i en virtut de les meves atribucions,
1.1 Aprovar els preus públics per a les activitats formatives de l'Institut de Seguretat Pública de Catalunya, en funció de la seva dificultat, que es detallen a continuació:
1.2 Queden exempts de l'abonament dels preus:
a) El personal i els col·lectius professionals adscrits al departament de la Generalitat de Catalunya competent en matèria de seguretat pública.
b) Les persones que participen els cursos relacionats amb la formació del professorat de l'Institut de Seguretat Pública de Catalunya.
c) Les activitats formatives que pel seu interès i rellevància es vinculin directament amb la línia estratègica de l'Institut.
1.3 El pagament de preu públic ha de fer-se mitjançant l'ingrés corresponent al compte restringit d'ingressos de l'Institut de Seguretat Pública de Catalunya.
1.4 L'import s'ha d'abonar una vegada l'alumne o l'alumna ha estat admès en l'activitat formativa i sempre abans que l'activitat finalitzi.
Serveis d'avaluació psicotècnica
2.1 Aprovar els preus públics dels serveis següents d'avaluació psicotècnica que presta l'Institut de Seguretat Pública de Catalunya:
a) Avaluació psicològica per a l'accés a la categoria d'agent: 6,50 euros.
b) Avaluació psicològica per a l'accés a les categories de caporal/a, sergent/a i sotsinspector/a: 25 euros.
c) Avaluació psicològica per a l'accés a les categories d'inspector/a, intendent/a i intendent/a major: 38 euros.
d) Avaluació psicològica per a l'ús d'armes de foc: 75 euros.
2.2 Queden exempts de l'abonament dels preus el personal i els col·lectius professionals adscrits al departament de la Generalitat de Catalunya competent en matèria de seguretat pública.
2.3 El pagament de preu públic ha de fer-se mitjançant l'ingrés corresponent al compte restringit d'ingressos de l'Institut de Seguretat Pública de Catalunya.
2.4 L'import s'ha d'abonar una vegada lliurat l'informe dels resultats de l'avaluació psicològica per part de l'Institut.
Es deroga l'Ordre INT/307/2002, de 14 d'agost, per la qual es fixen els preus públics dels cursos de l'Escola de Policia de Catalunya.
Barcelona, 26 de juliol de 2011